ร้านนี้ต้องนั่งเรือจากท่าตรงปูดำมานะคะ บอกคนเรือเลยว่าไปร้านมะหญิง เค้าจะคิดไปกลับไม่เกิน 500 (เรือรอจนกว่าเราจะกินเสร็จ)

นั่งเรือมาประมาณ 5-10 นาที ก็จะมาถึงแพของร้านค่ะ ตรงนี้คนแก่ คนท้อง ที่ขึ้นลงเรือไม่สะดวกไม่แนะนำให้มานะคะ

ร้านมีโต๊ะไม่ถึง 10 โต๊ะเลยอ่ะ ควรโทรจองก่อน หรือไปตั้งแต่ก่อน 5 โมงเย็น (เราไปถึง 4.30 ก็มีกินอยู่ 3-4 โต๊ะ)

อาหารทะเลสดอร่อยมากๆๆๆ ปลากะพงช้อนขึ้นมาจากกระชังหน้าแพกันเลยทีเดียว ปูม้าตัวกำลังอร่อย เป็นๆเลยค่ะ หอยก็ตัวอ้วนดียังเป็นๆอยู่เลย ปลาหมึกสดกรอบ ไม่แช่ฟอร์มาลีน (เราแพ้ค่ะ ถ้าแช่เราก็อดกิน)

ไปกับครอบครัวนะคะ สั่งอาหารหลายอย่าง
- ปลากะพงทอดน้ำปลา (ต้องสั่งเลย) ทอดมาเนื้อฟู กรอบนอก ฉ่ำใน กินกับยำมะม่วง เด็ดมากๆๆ

- แกงส้มปลา เป็นแกงส้มปลากะพงกับออดิบค่ะ รสเผ็ดแรง ขนาดนี่กินเผ็ดยังแทบไม่ไหว

- ยำสาหร่าย เป็นสาหร่ายเส้นกรุบๆๆ กับซีฟู้ด ออกเค็มๆเผ็ดๆ ชอบรสแบบไหนก็บอกได้ค่ะ

- ใบเหมียงผัดไข่ (ออกเค็มไปหน่อย ไม่ชอบ)

- หอยหวานผัดพริกเผา (หอยหวานก็คือหอยตลับ พริกเผาออกหวาน) หอยอ้วน อร่อยมากก

- ปูดำผัดออริกาโน่ กลิ่นยังกะพิซซ่า รสชาติเราว่าเฉยๆนะ ไม่ค่อยชอบปูดำอยู่แล้ว

- กุ้งลายเสือทอดราดซอสมะขาม อันนี้อร่อยตามมาตรฐาน กุ้งตัวโตมาก เนื้อแน่นสุดๆ

- ข้าวสวย เป็นข้าวที่ปลูกเองบนเกาะ พันธุ์สังข์หยด มีข้าวสารขายด้วยโลละ 120

ทั้งหมด 2800 กว่าๆค่ะ ไม่แพงเลยยย